**1. napirend**

**E l ő t e r j e s z t é s**

**Balatonhenye Község Önkormányzata Képviselő-testületének 2022. december 19-én tartandó rendkívüli ülésére**

**Tárgy: *A Kultúrház felújításával kapcsolatos projektmenedzsmenti és közbeszerzési feladatok ellátására kötött megbízási szerződések módosításáról***

**Előterjesztő:** Kulin Miklós György,polgármester

jogszabállyal nem ellentétes

dr. Szabó Tímea

címzetes főjegyző

**Tisztelt Képviselő-testület!**

Balatonhenye Község Önkormányzata a Balatonhenye Kultúrház megújulásának, komplex Közösségi Térré való átalakításának tárgyában a Belügyminisztérium részéről 150. 279. 000 Ft vissza nem térítendő támogatásban részesült, melyről a Támogatói Okirat BMÖGF/1062-1/2020 iktatószám alatt került kibocsátásra. A támogatás terhére megvalósuló felújítási munkálatok hamarosan lezárulnak. A zárás, elszámolás előkészítése során merült fel, hogy nettó 1. 560. 000 Ft összegű támogatás terhére ezidáig nem került sor kötelezettségvállalásra.

Ezen összeg felhasználását illetően felmerült a projekt során a projektmenedzsmenti, valamint a közbeszerzési feladatokat ellátó cégek, illetve tanácsadók által végzett többlettevékenységek ellentételezése.

A projektmenedzsmenti feladatokat a Pályáznék.com Kft, a közbeszerzési eljárással kapcsolatos feladatokat a BKÜT Közbeszerzés Kft látta / látja el. Mindkét cég díjazása a megkötött szerződések alapján nettó 500. 000 Ft.

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETE**

**…./2022. (…) HATÁROZATA**

***A Kultúrház felújításával kapcsolatos projektmenedzsmenti és közbeszerzési feladatok ellátására kötött megbízási szerződések módosításáról***

A) Balatonhenye Község Önkormányzata Képviselő-testülete elhatározza, hogy a Kultúrház felújítása projekt kapcsán a projektmenedzsmenti feladatokat ellátó Pályáznék.com Kft, valamint a közbeszerzési eljárással kapcsolatos feladatokat ellátó BKÜT Közbeszerzés Kft által a projekt során ellátott többlettevékenység ellentételezése érdekében a velük kötött megbízási szerződéseket módosítja oly módon, hogy a megbízási díj összege 500. 000 Ft + áfa összegről 1. 280. 000 Ft + áfa összegre változik.

A díjemelkedés vállalása a Kultúrház felújítására megítélt támogatás terhére történik.

A Képviselő-testület felhatalmazza a polgármestert a szerződés módosítások megkötésére, az emelés összegének kifizetésére.

Felelős: Kulin Miklós György, polgármester

Határidő: 2022. december 31.

B) Balatonhenye Község Önkormányzata Képviselő-testülete nem kívánja a Kultúrház felújítása projekt kapcsán a projektmenedzsmenti feladatokat ellátó Pályáznék.com Kft-vel, valamint a közbeszerzési eljárással kapcsolatos feladatokat ellátó BKÜT Közbeszerzés Kft-vel kötött megbízási szerződéseket módosítani.